**ՀԻՄՆԱՎՈՐՈՒՄ**

**«Հայաստանի Հանրապետության կրթության, գիտության, մշակույթի և սպորտի նախարարի 2022 թվականի նոյեմբերի 29-ի N 81-Ն հրամանում լրացում կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի**

1. **Միջոցառման իրականացման անհրաժեշտությունը և նպատակը.**
2. Սույն միջոցառման իրականացման անհրաժեշտությունը պայմանավորված է այն հանգամանքով, որ գործող իրավակարգավորման համաձայն յուրաքանչյուր տարվա ուսումնական պարապմունքների ավարտից հետո՝ մեկ շաբաթվա ընթացքում, սովորողները վերադարձնում են իրենց հատկացված բոլոր դասագրքերը՝ բացառությամբ քննություն և վերաքննություն ունեցող սովորողների, ովքեր դասագրքերը հանձնում են մինչև տվյալ ուսումնական տարվա ավարտը: Գործող իրավակարգավորմամբ սահմանվում է, որ չեն վերադարձվում «Այբբենարան» և «Մաթեմատիկա-1» (առաջին մաս) դասագրքերը: Սակայն սովորողները չեն վերադարձնում նաև տեխնոլոգիա և կերպարվեստ առարկաների գիրք-տետրերը, ինչի մասին կարգավորումն անհրաժեշտ է այդ գիրք-տետրերի տպագրման գործընթացը կազմակերպելու համար: Տեխնոլոգիա և կերպարվեստ առարկաների գիրք-տետրերը աշխատանքային են, դրանք տպագրվում են յուրաքանչյուր ուսումնական տարվա համար:
3. **2. Կարգավորման ընթացիկ իրավիճակը և առկա խնդիրները.**

 Ներկայում գործող կարգավորմամբ տեխնոլոգիա և կերպարվեստ առարկաների գիրք-տետրերի մասով կարգավորում առկա չէ, որն անհրաժեշտ է յուրաքանչյուր ուսումնական տարվան ընդառաջ ուսումնական հաստատություններին գիրք-տետրերի տրամադրման գործընթացի պատշաճ կազմակերպման համար

**3.Միջոցառման իրականացումից ակնկալվող արդյունքը.**

 Միջոցառման իրականացման արդյունքում ակնկալվում է տեխնոլոգիա և կերպարվեստ առարկաների գիրք-տետրերի տպագրման գործընթացի կազմակերպման հստակեցում:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն:

**«Հայաստանի Հանրապետության կրթության, գիտության, մշակույթի և սպորտի նախարարի 2021 թվականի նոյեմբերի 29-ի N 81-Ն հրամանում լրացում կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի** **ընդունումը չի նախատեսում   պետական բյուջեի  ծախսերի ավելացում:**

**«Հայաստանի Հանրապետության կրթության, գիտության, մշակույթի և սպորտի նախարարի 2021 թվականի նոյեմբերի 29-ի N 81-Ն հրամանում լրացում կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի ընդունմամբ այլ իրավական ակտերում փոփոխություն կատարելու անհրաժեշտություն չի առաջանում:**